
Broj:   T02 0 KT 0010063 26 				HITNO – PRITVOR!
Orašje,   23.09.2026.  godine

						         OPĆINSKOM  SUDU  U  ORAŠJU
                                                                           
				
Na  temelju  čl. 45. st. 2. tč. i),  čl. 241.  st. 1.  ZKP-a  F BIH,   p o d i ž e m


[bookmark: _GoBack]O P T U Ž N I C U

[bookmark: _Hlk241059812]PROTIV: VLADE DOMINKOVIĆA,  rođen 1971. godine u Tolisi, 

što je:    	
1. u vremenskom periodu od 18.08.2026. godine do 01.09.2026.godine,  u svojoj obiteljskoj kući  u O., u Č. ulici kbr. ..., nasiljem, drskim  i bezobzirnim ponašanjem ugrožavao mir i tjelesnu cjelovitost, te ekonomsku cjelovitost svoje supruge S.  D., u pijanom stanju, tako što je na istu u više navrata vikao govoreći joj da je kučka, da je đubre, tražeći od nje da ide iz kuće,  pa  u noćnim satima u vrijeme dok supruga spava, stvarao galamu i lupao vratima  zahtijevajući od nje da mu kuha,  a kada mu je skuhala govorio  da ona to neće jesti jer je to njegovo i jer je on  kupio hranu, te zabranjivao supruzi da se uposli i da ostvaruje prihode, da bi dana 31.08.2026. godine u stanju bitno smanjene ubrojivosti u koju se doveo uporabom alkohola u stanje pijanstva i prisutnosti alkohola u krvi od najmanje 3,28 g/kg, što predstavlja stanje akutne  alkoholiziranosti teškog stupnja u više navrata tijekom dana dolazio i odlazio iz kuće vičući joj da je đubre, a tijekom  noći 31.08./01.09.2026. godine od 22,00  do 04,30 sati neprekidno lupao vratima po kući, galamio vičući „svi ste đubrad“ znajući da je supruga sa kćerkom na katu u njezinoj sobi, pa oko 04,20 sati došao u njezinu sobu i tražio od nje da ide kupiti kruh jer je gladan, a kad je ista  odbila rekavši  mu da li zna  koliko je sati i da se stiša jer kćer ne može spavati,  udario je rukom po leđima i opsovao boga, pa sišao  u prizemlje kuće gdje je nastavio  sa vikom vičući „svi ste đubrad, što ćeš mi ti kučko govorit“ lupajući  svo vrijeme vratima, a kada je supruga sišla u prizemlje i zatražila da prestane sa galamom, počeo još jače vikati da će pričati što i kad hoće psujući joj  boga svo vrijeme, a radi čega je ista  u strahu  za svoju sigurnost izašla iz kuće i nazvala telefonom policijske službenike, za koje vrijeme je hodao za njom govoreći da je luda i da već 30 godina živi od njega i da je sve njegovo,  a kojim radnjama je  istu  uznemirio i uhodio i komunicirao sa njom postupajući na taj način  suprotno Rješenju Općinskog suda u Orašju broj 25 0 Pr 0065959 26 Zm od 31.05.2026. godine kojim Rješenjem mu je izrečena  zaštitna mjera  zabrane komunikacije, uznemiravanja i uhođenja  žrtve nasilja prema  supruzi S. D. u trajanju od  jedne godine, a sve  iako je bio svjestan da nasiljem  ugrožava svoju suprugu i da krši zaštitne mjere žrtvi nasilja,  

dakle,    u stanju bitno smanjene ubrojivosti  u koju se doveo uporabom alkohola fizičkim, psihičkim i ekonomskim nasiljem ugrožavao mir i tjelesnu cjelovitost svoje supruge i prekršio izrečenu zaštitnu mjeru zabrane komunikacije, uznemiravanja i uhođenja žrtve nasilja, 

2. u vremenskom periodu od 18.08.2026. godine do 01.09.2026.godine,  u svojoj obiteljskoj kući  u O., u Č. ulici kbr. ..., nasiljem, drskim  i bezobzirnim ponašanjem ugrožavao mir i tjelesnu cjelovitost svoje mldb. kćerke A.  D. rođene 23.12.2008. godine, tako što je u pijanom stanju  jedne prilike zaključao ulazna vrata kuće, isključio osigurač od kuće govoreći da neće  plaćati struju i da je neće uzdržavati, te u više navrata  vikao na nju  i kretao prema njoj da je udari, pri čemu je ona  u strahu bježala  i udaljavala se od njega,  da bi dana 31.08.2026. godine  tako što je, u stanju bitno smanjene ubrojivosti u koju se doveo uporabom alkohola u stanje pijanstva i prisutnosti alkohola u krvi od najmanje 3,28 g/kg, što predstavlja stanje akutne  alkoholiziranosti teškog stupnja, vikao na nju da je đubre, da je gamad, da je to  njegova kuća da će sve  zabraniti i više ništa joj ne dati, a po povratku  kući oko 22,00 sata, nastavio sa vikom, galamio, lupao vratima i puštao glasnu muziku radi koje  vike njegova kćer nije mogla spavati,  a kada je čula kako viče i vrijeđa njenu majku, i kada je sišla u prizemlje kuće u strahu za svoju sigurnost, te izašla iz kuće da pozovu policijske službenike, nastavio  sa vikom i vrijeđanjem navodeći da mu policija ništa ne može, da može sam živjeti u kući i da mu ona i majka ne trebaju,  a kojim radnjama je istu  uznemirio, uhodio  i komunicirao sa njom postupajući na taj način  suprotno  Rješenju Općinskog suda u Orašju broj 25 0 Pr 0065959 26 Zm od 31.05.2026. godine kojim Rješenjem mu je izrečena  zaštitna mjera  zabrane komunikacije,  uznemiravanja i uhođenja  žrtve nasilja prema  mldb. kćeri A. D. u trajanju od  jedne godine, a sve iako je bio svjestan da nasiljem  ugrožava svoju kćer i da  krši zaštitne mjere žrtvi nasilja,

dakle,    u stanju bitno smanjene ubrojivosti  u koju se doveo uporabom alkohola  fizičkim, psihičkim i ekonomskim nasiljem ugrožavao mir i tjelesnu cjelovitost svoga djeteta i prekršio izrečenu zaštitnu mjeru zabrane komunikacije, uznemiravanja i uhođenja žrtve nasilja, 

[bookmark: _Hlk64971485][bookmark: _Hlk241059826]čime  je  počinio kazneno djelo  Nasilje u obitelji iz čl. 222. st. 1. KZ F BiH u stjecaju sa  kaznenim djelom Nasilje u obitelji iz čl. 222. st. 3.  KZ F BiH u stjecaju sa  dva kaznena djela  Kršenje zaštitnih mjera  iz čl. 81. st.1. Zakona o zaštiti od nasilja u obitelji i nasilja prema ženama u F BiH, a sve u vezi sa čl. 36. i čl. 54. KZ FBiH 

I Na temelju čl. 75. KZ FBiH predlažem da se osumnjičenom izrekne sigurnosna mjera obveznog liječenja ovisnosti od alkohola.  

II Na temelju čl. 151., a u vezi sa čl. 146. st. 1. tč. c. ZKP-a F BiH predlažem da se osumnjičenom Vladi Dominkoviću  PRODULJI PRITVOR u trajanju od 3 (tri) mjeseca.   


 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

